Cu privire la aprobarea Regulamentului

de desfăşurare a activităţii de comerț

în municipiul Chișinău

În temeiul art. 6 alin. (1) lit. n) şi alin.(5) din Legea nr. 231 din 23 septembrie 2010 ,,Cu privire la comerțul interior”, art. 6 alin. (1) și art. 14 alin. (2) lit. q) din Legea nr. 436 din 28 decembrie 2006 ,,Privind administraţia publică locală” și art.6 (2) alin.2) lit. g) din Legea nr. 136 din 17.06.2016 ,,Privind statutul municipiului Chișinău”, Consiliul municipal Chișinău DECIDE:

1. Se aprobă Regulamentul de desfăşurare a activităţii de comerț în municipiul Chișinău (în continuare – Regulament), conform anexei nr. 1.
2. Persoanele fizice și juridice care desfășoară activități de comerț în municipiul Chișinău, sunt obligaţi să respecte prevederile Regulamentului.
3. Se recomandă primăriilor oraşelor, satelor (comunelor) din componenţa municipiului să elaboreze Regulamente privind desfășurarea activității de comerț în localitatea respectivă.
4. Se aduce la cunoștința persoanelor fizice și juridice care desfășoară activități de comerț că prevederile Regulamentului nu anulează și nu substituie prevederile Legii nr. 231 din 23 septembrie 2010 cu privire la comerțul interior și altor acte normative în vigoare, ci stabilește interdicţii şi cerinţe suplimentare la desfășurarea activității de comerț în municipiul Chișinău.
5. În cazul desfăşurării activităţii de comerț cu încălcarea prevederilor legislaţiei şi/sau Regulamentului, persoana fizică şi persoana juridică este pasibilă răspunderii contravenționale, conform Codului contravenţional, suspendării și/sau încetării activității de comerț.
6. Se recomandă persoanelor fizice și juridice care desfășoară activități de comerț în municipiul Chișinău examinarea și studierea Regulamentului de desfăşurare a activităţii de comerț în municipiul Chișinău, amplasat pe pagina web www.comert.chisinau.md.
7. Persoanele fizice și juridice sunt în drept să înainteze propuneri de modificare și completare a Regulamentului, cu expedierea acestora în adresa autorităților administrației publice locale din municipiul Chișinău.
8. Preturile de sector (dna Galina Bostan, dnii Oleg Poiată, Tudor Călugăreanu, Valeriu Nemerenco, Nicolae Balaur) vor:

8.1. Evacua/reamplasa în modul stabilit, la expirarea termenului de valabilitate a autorizaţiilor de funcţionare, precum și a notificărilor depuse până la intrarea în vigoare a prezentului Regulament, pentru gheretele și unitățile de comerț ambulant din sector amplasate:

- pe străzile din centrul nucleu-istoric, pe bulevardele şi străzile principale, conform anexei nr. 2.

 - pe terenurile aferente pieţelor comerciale (în afara liniilor roşii ale pieţelor);

- în scuaruri, parcuri, grădini publice;

 - pe partea pietonală dintre benzile carosabile;

 - în zona aliniamentelor comunicaţiilor inginereşti.

8.2. Examina și aviza planurile generale ale piețelor referitor la amplasamentul unităților comerciale din teritoriu;

8.3 Efectua supravegherea în domeniul activităţii de comerţ în conformitate cu legislația în vigoare și prezentul Regulament;

8.4. Suspenda  activitatea unităţii comerciale şi înainta instanţei de judecată cereri de încetare a activității unităţii comerciale în conformitate cu legislația în vigoare și prezentul Regulament;

 8.5. Elibera autorizații de funcționare pentru unitățile de comerţ ambulant în cadrul târgurilor, iarmaroacelor, manifestărilor culturale, turistice, sportive şi ale altor evenimente similare care pot fi desfăşurate doar pe durata acestor evenimente cu prezentarea informației către DGCAPPS.

9. Administrația piețelor comerciale existente, în termen de 30 zile, vor actualiza/resistematiza planurile generale ale piețelor referitor la amplasamentul unităților comerciale din teritoriu și avizarea lor cu serviciile de resort și preturile de sector.

10. Direcția generală comerț, alimentație publică și prestări servicii (dl Marcel Zambițchi):

- va recepționa notificările privind inițierea activităților de comerț;

- va monitoriza modul de aplicare și implementare a prevederilor Regulamentului;

- va înainta Consiliului, la necesitate, propuneri de modificare și completare a Regulamentului;

- la expirarea termenelor de valabilitate ale autorizațiilor de funcționare, nu va recepționa notificările privind inițierea activității de prestare a serviciilor din gherete:

a) de vulcanizare, care nu întrunesc condițiile pct.5.6 al Regulamentului;

b) de comercializare a materialelor de construcție, cu excepţia celor amplasate în pieţele specializate;

 - nu va recepţiona notificările privind iniţierea activităţii de comerţ din gheretele expuse în pct. 8 al prezentei decizii;

 - va ține registrele electronice de evidenţă a notificărilor privind inițierea activității de comerț depuse de către persoanele fizice și juridice, a rețelei de comerț și prestări servicii a municipiului Chișinău;

- va elabora sistemul informatic de transmitere a datelor din registrele electronice de evidenţă a notificărilor către organele abilitate, inclusiv preturile de sector;

- va edita formularele şi actele necesare pentru autorizarea și recepționarea notificărilor;

- va prezenta**,** sub formă electronică, Inspectoratului fiscal de stat Chişinău, preturilor de sector, Direcției municipale pentru siguranța alimentelor, Centrului de Sănătate Publică din municipiul Chișinău, Direcției de poliție a municipiului Chișinăuinformaţia despre agenţii economici care au depus notificările privind inițierea activităților de comerț;

11. Comercianţii care activează în baza autorizaţiilor emise înainte de intrarea în vigoare a legii cu privire la comerțul interior, vor continua să activeze în baza acestora până la expirarea termenului lor de valabilitate. Activitatea de mai departe a unităților comerciale se efectuează conform prevederilor prezentului Regulament.

12. Se scutesc de plata pentru notificarea privind inițierea activității de comerț cantinele și bufetele instituțiilor preșcolare și preuniversitare finanțate din bugetul municipal.

13. Se modifică pct. 1.3 din Regulamentul provizoriu privind procedura de demolare a construcțiilor executate ilegal pe terenurile ce aparțin domeniului public/privat al municipiului Chișinău, aprobat prin decizia CMC nr. 10/10 din 04.12.2014, după cum urmează:

,,1.3. Prin construcție neautorizată se subînțelege orice tip de construcții capitale (construcții cu destinație locativă sau cu altă destinație, împrejmuiri), construcții ușor demontabile (gherete, unități de comerț ambulant, terase de vară, garaje metalice, copertine, panouri publicitare, împrejmuiri din lemn sau metal, instalații ce blochează căile de acces, amplasate pe terenuri ce aparțin domeniului public/privat al municipiului Chișinău), precum și amenajările spațiilor publice, executate în lipsa certificatului de urbanism pentru proiectare, documentației de proiect, autorizației de construire, fără notificarea APL privind inițierea activității de comerț.”

14. Se abrogă deciziile Consiliului municipal Chișinău:

- nr. 13/4 din 27.12.2007 **,,**Despre aprobarea Regulamentului privind eliberarea autorizaţiilor de funcţionare a unităţilor comerciale şi de prestare a serviciilor pe teritoriul municipiului Chişinău”;

- nr. 7/5 din 02.07.2009 ,, Cu privire la aprobarea Regulamentului privind modul de acordare a dreptului de comercializare cu amănuntul a producţiei alcoolice”;

- nr. 7/6 din 02.07.2009 ,,Cu privire la aprobarea Regulilor de comercializare cu amănuntul a articolelor din tutun pe teritoriul municipiului Chişinău”;

- nr. 51/4 din 06.07.2006 ,,Cu privire la interzicerea amplasării de noi gherete, tarabe și puncte mobile în central-nucleul istoric și pe străzile principale ale municipiului Chișinău”;

- nr. 5/3 din 18.05.2010 ,,Cu privire la executarea deciziei Consiliului municipal Chișinău nr. 51/4 din 06.07.2006 ,,Cu privire la interzicerea amplasării de noi gherete, tarabe și puncte mobile în central-nucleul istoric și pe străzile principale ale municipiului Chișinău”;

- nr. 2/10 din 09.03.2017 ,,Cu privire la măsurile preventive de implementare a Legii nr. 153 din 21.07.2016”.

 15. Direcția relații publice (dl Vadim Brânzaniuc) va asigura mediatizarea prezentei decizii.

16. Se pune în sarcina viceprimarului municipiului Chișinău, dl Nistor Grozavu, controlul executării prevederilor prezentei decizii.

17. Prezenta decizie intră în vigoare din data adoptării.

 PREȘEDINTE DE ȘEDINȚĂ

 SECRETAR AL CONSILIULUIValeriu DIDENCU

Anexa nr. 2

 la decizia Consiliului municipal

 Chișinău nr.\_\_\_ din \_\_\_\_\_\_\_\_\_

**Centrul - nucleul istoric și principalele bulevarde, străzi, piețe ale municipiului Chișinău**

**Centrul - nucleul istoric** este amplasat în perimetrul străzilor

Alexie Mateevici - C. Stere - A. Şciusev - Mihai Viteazul - Sf. Andrei - I. Zaikin - Albişoara - Izmail - Ştefan cel Mare şi Sfînt - Ciuflea - Bucureşti - L. Tolstoi – Pan Halippa,

 S**ectorul Centru**: bd. Ştefan cel Mare şi Sfânt;

 str. A. Pușkin;

 bd. Iu. Gagarin;

 bd. C. Negruzzi;

 Aleea Gării;

 Piaţa Gării Feroviare;

 S**ectorul Botanica**: bd. Dacia;

 bd. Traian;

 bd. Cuza-Vodă;

 bd. Decebal;

 str. Independenţei;

 S**ectorul Buiucani**: Piaţa Marii Adunări Naţionale;

 bd. Ştefan cel Mare şi Sfânt;

 str. Alexandr Pușkin;

 str. Mitropolit G.Bănulescu-Bodoni;

 str. Ion Creangă;

 Calea Ieşilor;

 str. Alba Iulia;

 S**ectorul Râşcani**: bd. Renaşterii Naţionale;

 bd. Grigore Vieru;

 bd. Moscova;

 str. Bogdan Voievod;

 str. Ceucari;

 str. Alecu Russo;

 str. Eugen Doga;

 str. Alexandr Puşkin;

 Calea Orheiului;

 S**ectorul Ciocana**: bd. Mircea cel Bătrân;

 str. Alecu Russo.